Tõrva staadion rekonstrueeriti 2021. aastal ning sellele omistati meedias nimetus kui Eesti kauneim spordiväljak. Tõrva staadion asub Tõrva gümnaasiumi vahetus läheduses ning ümber selle looklevad Tõrva Terviserajad.
#000000
Tõrva staadion annab võimaluse tegeleda pea kõikide kergejõustikualadega ning lisaks on staadionil olemas kunstmurukattega jalgpalliväljak, mis võimaldab mängida jalgpalli aastaringselt. Endise tenniseväljaku asemele loodud multiväljakul saab edendada tennise-, korvpalli-, jalgpalli- kui võrkpallioskusi. Staadion asub unikaalses asukohas ning on ümbritsetud metsade ja kauni Õhne jõega. Mets tagab tuulekindluse ning jõe voolav vesi hoiab temperatuuri madalamana, et treeningud oleks rohkem nauditavad.
#000001
Tõrva staadionil toimub populaarne laste kergejõustikuvõistlus “Kergejõustikupäev olümpialastega”, mis on ühtlasi ka Peeter Kirdi mälestusvõistlus. Kergejõustikupäeval panevad end proovile kuni 12-aastased lapsed, kes võistlevad vanusegruppides kolmel alal: 60m jooks, pallivise, kaugushüpe.
#000002
Tiina NeumannTõrva valla spordi- ja rahvatervise spetsialist 5664 0993; tiina.neumann@torva.ee Ivar HanvereTõrva Gümnaasiumi direktor767 9456; kool@torva.edu.ee
#000003
Pokardi heitestaadion on renoveeritud 2019. aastal ning asub Kirikukülas, Pokardi vahetus läheduses. Staadionil on jooksurada (40m, sünteetiline kate), kaugushüppe-, teivashüppe-, odaviske-, kuulitõuke-, kettaheite- ja vasaraheitepaik. 2021. aastal on staadion saanud heitealade väljakud vastavalt kaasaja normidele ja nõuetele. Lisaks on tartaankattega hoovõturajaga kaugushüppe paik
#000004
Tõrva Avatud Noortekeskuse jalgpallistaadion ja spordiväljak
#000007
Tõrva linna spordihoone (Valga tn 76, Tõrva) kõrval asub multifunktsionaalne palliväljak, mis on peamiselt kasutuses kergejõustiku treeningutel ning tennise treeningutel ja harrastusmängudel.
#000010
Rannavõrkpalli väljakud Riiskas ja Vanamõisas
#000011
Rannavõrkpalli saab Tõrvas mängida nii Riiska kui Vanamõisa järve ääres. Riiska rannavõrkpalli väljakuid haldab Tõrva Võrkpalliklubi. 2021. aasta Tõrva valla kaasava eelarve toel paigaldas Tõrva Võrkpalliklbui Riiska väljakute äärde ka varjualuse, kus on olemas vajalik hoiuruum.
#000012
Vanamõisa järve ääres olevaid väljakuid haldab samuti Tõrva Võrkpalliklubi ning rannavalve teenuse perioodil on võimalik laenutada ka võrkpalle.
#000013
Pikasilla staadionil on 250 m kruusakattega ringrada, kaugushüppe- ja kuulitõukepaik, jalgpalliväljak, rannavõrkpalliplats. Samuti saab harrastada disc golfi. Staadion asub Pikasilla puhkealal. Koht on tuntust kogunud spordiürituste ja erinevate avalike ürituste toimumiskohana. Alal on lisaks staadionile, paadisadam koos laenutusega, laste mänguväljak, telkimisala, kämpingud, lõkkeplats, saun ning ürituste läbiviimiseks saal 30-le inimesele.
#000014